Document ID: 32007R1521

32007R1521
L 335/24
SLUŽBENI LIST EUROPSKE UNIJE
19.12.2007.
UREDBA KOMISIJE (EZ) br. 1521/2007
od 19. prosinca 2007.
o odobravanju novog korištenja Enterococcus faeciuma DSM 7134 (Bonvitala) kao dodatka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
budući da:
(1)
Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te razlozi i postupci za izdavanje takvih odobrenja.
(2)
U skladu s člankom 7. Uredbe (EZ) br. 1831/2003, podnesen je zahtjev za odobrenje pripravka navedenog u Prilogu ovoj Uredbi. Navedenom zahtjevu bile su priložene pojedinosti i dokumenti zahtijevani na temelju članka 7. stavka 3. Uredbe (EZ) br. 1831/2003.
(3)
Zahtjev se tiče odobrenja novog korištenja pripravka Enterococcus faecium DSM 7134 (Bonvital), kao dodatka hrani za životinje za krmače, te uvrštenja u kategoriju dodataka hrani za životinje „Zootehnički dodaci”.
(4)
Korištenje pripravka Enterococcus faecium DSM 7134 odobreno je privremeno za prasad i svinje za tov Uredbom Komisije (EZ) br. 666/2003 (2), privremeno za krmače Uredbom Komisije (EZ) br. 2154/2003 (3), privremeno za piliće za tov Uredbom Komisije (EZ) br. 521/2005 (4) i na deset godina (Bonvital) za prasad (odbijenu) i svinje za tov Uredbom Komisije (EZ) br. 538/2007 (5).
(5)
Novi podaci predani su u prilog zahtjevu za odobrenje za krmače. Europska agencija za sigurnost hrane (Agencija) u svome mišljenju od 10. srpnja 2007. zaključila je da pripravak Enterococcus faecium DSM 7134 (Bonvital) nema negativan učinak na zdravlje životinja, zdravlje ljudi ili okoliš (6). Nadalje je zaključila da naveden pripravak ne predstavlja nikakav rizik koji bi, u skladu s člankom 5. stavkom 2. Uredbe (EZ) br. 1831/2003, isključio odobrenje za ovu dodatnu kategoriju životinja. Prema ovom mišljenju, korištenje ovog pripravka učinkovito je u poboljšanju proizvodnih osobina krmača. Agencija smatra da nema potrebe za posebnim zahtjevima u vezi s praćenjem nakon stavljanja na tržište. Ovo mišljenje također potvrđuje izvješće o analitičkoj metodi dodatka hrani za životinje, koji je predao Referentni laboratorij Zajednice uspostavljen Uredbom (EZ) br. 1831/2003.
(6)
Procjena navedenog pripravka pokazuje da su uvjeti za odobravanje, predviđeni člankom 5. Uredbe (EZ) br. 1831/2003, zadovoljeni. U skladu s tim, korištenje navedenog pripravka trebalo bi biti odobreno, kako je navedeno u Prilogu ovoj Uredbi.
(7)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Pripravak naveden u Prilogu, koji pripada kategoriji dodatka hrani za životinje „Zootehnički dodaci” i funkcionalnoj skupini „Stabilizatori crijevne flore”, odobren je kao dodatak hrani za životinje podložno uvjetima utvrđenim u navedenom Prilogu.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 19. prosinca 2007.

Labels: 0
17
6